text: Whole Lotta Red — amerikalı repçi Playboi Carti-nin ikinci studiya albomu. 25 dekabr 2020-ci ildə AWGE və Interscope Records tərəfindən buraxılıb. Albomun üzərində iş 2018-ci ilin sonlarında başlayıb və 2020-ci ilin noyabrında başa çatıb. Albom 24 trekdən ibarətdir. Bəzi treklərdə repçilər Kanye Vest, Kid Cudi və Future qonaq ifaçı kimi yer alıb. Albomun hazırlanmasında Kanye Vestlə yanaşı digər prodüserlər Pi'erre Bourne, Maaly Raw, Wheezy, F1lthy və başqalarının iştirakı olub.